Хафез
Две очи светът ми даде…

Превод от персийски (фарси): Йордан Милев, 1969

chitanka.info

Две очи светът ми даде, твоя лик да гледам аз.

И блести пред мен тогава с нежен профил, с топъл глас.

На страдалеца кажи му: „Не измивай този прах

от лицето си, че той е от нозете й елмаз.“

О, сърце, не се страхувай от житейските беди:

тук горещини ще срещнеш, там пък ще изпиташ мраз.

С твойта кръв свещена всичко като бисер пречисти:

иначе лъжлив ще бъде твоят утринен намаз.

В тази насмешлива къща празни страсти не търси.

Чезне всичко, но утеха носи виното за нас.

Ах, една целувка твоя може би ще ме спаси

от коварството, което ме заплашва всеки час.

Във Ирак, в Хиджаз и вредом — всеки е опиянен

от Хафез, от този славей, някога роден в Шираз!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.